Fabio Pecchia

Fabio Pecchia (s. 24. elokuuta 1973 Formia, Latinan maakunta, Italia) on italialainen jalkapalloilija, joka edusti vuonna 2009 päättyneellä pelaajaurallaan useita italialaisseuroja. 171 senttimetriä pitkän Pecchian pelipaikka oli keskikenttäpelaaja. Hän on toiminut myöhemmin valmentajana, viimeksi Hellas Veronan päävalmentajana vuosina 2016–2018.

Yli 300 ottelua Italian pääsarjassa Serie A:ssa pelannut Pecchia on edustanut uransa aikana korkeimmalla sarjatasolla Napolia (1993–1997, 2000–2001), Juventusta (1997–1998), Sampdoriaa (1998–1999), Torinoa (1999–2000), Bolognaa (2001–2002, 2003–2004), Comoa (2002–2003), Sienaa (2004–2005, lainalla Bolognasta) ja Ascolia (2006) sekä alemmilla sarjatasoilla Avellinoa (1991–1993, Serie C/1, Serie B), Bolognaa (2005–2006, Serie B), Foggiaa (2007, 2008–2009, Serie C1, Lega Pro) ja Frosinonea (Serie B, 2007–2008).

Pecchia on pelannut kolme ottelua Italian alle 23-vuotiaiden maajoukkueessa.

Lähteet 

Italialaiset jalkapalloilijat
Vuonna 1973 syntyneet
Elävät henkilöt